อินเนอร์แรง ไอซ์-อามีนา ทุ่มสุดตัว บังเกิดเกล้า หนีไปบิวต์อารมณ์ริมทะเล
ย้ายบ้านเป็นนางเอกอิสระทั้งที การแสดงต้องไม่ธรรมดา ล่าสุดเห็นนางเอกสาวสวย ไอซ์-อามีนา นางเอกละครแซ่บผัวๆ เมียๆ บังเกิดเกล้าละครลำดับที่ 5 ของช่อง อมรินทร์ทีวี เอชดี ช่อง 34 เจ้าตัวกำลังเคร่งเครียดกับละครเรื่องนี้อย่างมาก เพราะนอกจากจะต้องร่วมงานกับทีมงานใหม่ กับนักแสดงคู่จิ้นคู่ใหม่ เอี๊ยง-สิทธา ที่เป็นพระเอกฟรีแลนซ์เหมือนกันแล้วนั้น ยังต้องมาเจอผู้กำกับฝีมือเก๋า กู่-เอกสิทธิ์ ที่ลีลาการกำกับดุเด็ดเผ็ดมันสุดๆงานนี้ก็เลยอาจจะเป็นสาเหตุให้ สาวไอซ์ แอบมีความกังวลเล็กๆ เลยรีบชวนแก๊งเพื่อนสนิทหลังรัฐบาลคลายล็อกดาวน์ ขับรถไปกินลมชมวิว ทำการบ้านอ่านบทละคร บังเกิดเกล้า ที่ริมทะเลบรรยากาศธรรมชาติที่บางแสน ชลบุรี เรียกได้ว่าเจ้าตัวตั้งใจและทุ่มเทกับละคร บังเกิดเกล้า อย่างมาก เพราะต้องประชันฝีมือกับตัวพ่อตัวแม่รุ่นใหญ่ ป๊อก-ปิยธิดา และ หนุ่ม-ศรราม เพื่อพิสูจน์ฝีมือการแสดงหลังย้ายสำมะโนครัวประชากรเป็นนางเอกอิสระ โดยละครเรื่องนี้ใกล้เปิดกล้องถ่ายทำแล้วเร็วๆนี้ และ มีกำหนดการออนแอร์ ลงผังช่วงเวลา สุดสัปดาห์ช่อง 34 ละครดีสี่ทุ่ม (หลังจบรายการทุบโต๊ะข่าว) ทุกวันเสาร์-อาทิตย์ ทาง อมรินทร์ทีวี เอชดี ช่อง 34อ่านเรื่องย่อนิยายไทยรัฐทุกเรื่อง >> คลิกที่นี่
เห็นนางเอกสาวสวย ไอซ์-อามีนา นางเอกละครแซ่บผัวๆ เมียๆ บังเกิดเกล้า ละครลำดับที่ 5 ของช่องอมรินทร์ทีวี เอชดี ช่อง 34 เจ้าตัวกำลังเคร่งเครียดกับละครเรื่องนี้อย่างมาก
บังเกิดเกล้า,นิยาย,ไอซ์ อามีนา,อมรินทร์ทีวี,ท่องบทริมทะเล,ละคร